Animació Lectora a Burjassot amb motiu del Dia Mundial de les Biblioteques
2025-07-24

El 24 d’octubre es commemora, des de 1997, el Dia Mundial de les Biblioteques, a la celebració de les quals se suma, cada any, l’equip de les Biblioteques Municipals de Municipals de Burjassot. La jornada commemorativa se celebra en record de la tràgica destrucció, enmig de la guerra dels Balcans, de la Biblioteca de Sarajevo, incendiada en 1992. Així mateix, la commemoració va nàixer per a traslladar a l’opinió pública la importància de les biblioteques com a llocs de trobada de lectors i lectores de totes les races i edats amb la cultura, i com un instrument de millora de la convivència humana.

El lema del Dia de les Biblioteques, en 2023, és ‘Teixint Comunitats”, pretenent amb ell destacar el paper que exerceixen les biblioteques en la construcció de forts llaços socials ja que són espais de trobada i diàleg. Exemples clars d’estes comunitats ben teixides són les Biblioteques Municipals de Burjassot, llocs on diàriament hi ha espai per a la trobada i per a la conversa a través dels llibres, clubs de lectura, intercanvi i presentacions de llibres i animacions lectores orientades a fomentar l’hàbit lector entre els més menuts.

I precisament amb una nova animació lectora se celebrarà a Burjassot el Dia de les Biblioteques. L’activitat tindrà lloc a la Biblioteca Infantil, a les 18 h. Es tracta de la lectura del conte Los fantásticos libros voladores del Sr. Morris Lessmore, un conte sobre històries i llocs que aconsegueixen salvar a les persones quan el món es torna massa gris. Després de la lectura, els participants eixiran a l’exterior de la biblioteca infantil per a parar esment a les il·lustracions i frases literàries que decoren la seua façana com una carta d’amor als llibres i també hi haurà temps perquè els xiquets i xiquetes escriguen els seus propis missatges sobre què és per a ells una biblioteca.